Alba Moreno

Alba Moreno (Alcalá de Guadaíra, Sevilla, 2002) espainiar fisikaria eta zientzia dibulgatzailea da. Interneteko ospetsu bihurtu da Instagram eta TikTok bezalako sare sozialetan fisikako kontzeptuak azaltzeko duen moduagatik.

 Ibilbidea 
2020an hasi zituen Fisika ikasketak Urrutiko Hezkuntzarako Unibertsitate Nazionalean (UNED). Aurrez Kordobako Unibertsitatean hasi zituen Fisika ikasketak, baina ez zituen amaitu.

2021ean TikToken Fisikaren inguruko dibulgazio bideoak egiten hasi zen, unibertsoaren eta izarren ingurukoak batez ere. Termodinamika edo Fisika kuantikoa azaltzeko hizkera sinplea erabiltzen zuen, edonork ulertzeko modukoa. 2024 hasieran milioi bat jarraitzaile zituen Instagramen eta milioi erdia TikToken.

2024an Espainiako Fisikarien Kolegio Ofizialak bere jarduera aintzat hartu zuen, zientziaren dibulgazioan mundu mailako izarra zela adieraziz. Hizkera sinplifikatuak eta Albak duen raxet estetikak publiko zabal bati zientzia ulertarazteko gaitasuna onartu zizkion.

 Parte hartzeak 
Interneten izan duen arrakastaren ondorioz hitzaldiak eman ditu Sevillako Unibertsitatean, Madrilgo Konplutentsean eta Miguel de Cervantes Unibertsitate Europarrean besteak beste.

Hainbat telesaiotan ere agertu da:
 Gen playz (2022)
 El intermedio (2023)
 La resistencia (2024)
 8M: Las mujeres facturan (2024)

 Erreferentziak 

 Kanpo estekak 
 Alba Morenoren Instagrama
 Alba Morenoren Twitterra 

Kategoria:Sevilla probintziako jendea
Kategoria:Espainiako fisikariak
Kategoria:Emakume fisikariak
Kategoria:Zientzia dibulgatzaileak
Kategoria:TikTokerrak